2024 5ನೇ ದಿನ: ಭಾರತೀಯ ಕ್ರೀಡಾಪಟುಗಳ ಮುನ್ನಡೆ; ಫೈನಲ್, ಪ್ರೀ ಕ್ವಾರ್ಟರ್‌, ಕ್ವಾರ್ಟರ್ ಫೈನಲ್‌ ಗೆ ಪ್ರವೇಶ! ಪ್ಯಾರಿಸ್ 2024ರ ಒಲಿಂಪಿಕ್ಸ್ ನಲ್ಲಿ ಭಾರತೀಯ ಕ್ರೀಡಾಪಟುಗಳು ಅತ್ಯುತ್ತಮ ಪ್ರದರ್ಶನ ನೀಡುತ್ತಿದ್ದು ಐದನೇ ದಿನವಾದ ಇಂದು ಹಲವು ಕ್ರೀಡಾಪಟುಗಳು ಮುಂದಿನ ಹಂತಕ್ಕೆ ತಲುಪಿದ್ದಾರೆ. ಪ್ಯಾರಿಸ್ 2024ರ ಒಲಿಂಪಿಕ್ಸ್ ನಲ್ಲಿ ಭಾರತೀಯ ಕ್ರೀಡಾಪಟುಗಳು ಅತ್ಯುತ್ತಮ ಪ್ರದರ್ಶನ ನೀಡುತ್ತಿದ್ದು ಐದನೇ ದಿನವಾದ ಇಂದು ಹಲವು ಕ್ರೀಡಾಪಟುಗಳು ಮುಂದಿನ ಹಂತಕ್ಕೆ ತಲುಪಿದ್ದಾರೆ.ಆರ್ಚರಿಯಲ್ಲಿ ದೀಪಿಕಾ ಕುಮಾರಿ ಟೀಮ್ ಈವೆಂಟ್‌ನ 16ರ ವೈಯಕ್ತಿಕ ಸುತ್ತಿಗೆ ಪ್ರವೇಶಿಸಿದರು. ಮಾಜಿ ವಿಶ್ವದ ನಂ. 1 ಭಾರತೀಯ ಬಿಲ್ಲುಗಾರ್ತಿ ದೀಪಿಕಾ ಕುಮಾರಿ ಸತತ ಮಹಿಳಾ ವೈಯಕ್ತಿಕ ಪಂದ್ಯಗಳನ್ನು ಗೆದ್ದು ಪ್ಯಾರಿಸ್ 2024 ಒಲಿಂಪಿಕ್ಸ್‌ನಲ್ಲಿ ಪ್ರಿ-ಕ್ವಾರ್ಟರ್‌ಫೈನಲ್‌ನಲ್ಲಿ ಸ್ಥಾನ ಪಡೆದರು. ನಾಲ್ಕು ಬಾರಿಯ ಒಲಿಂಪಿಯನ್ ದೀಪಿಕಾ ಇಂದು ಲೆಸ್ ಇನ್ವಾಲಿಡ್ಸ್‌ನಲ್ಲಿ ನಡೆದ 32ರ ಸುತ್ತಿನಲ್ಲಿ ಡಚ್ ಬಿಲ್ಲುಗಾರ್ತಿ ಕ್ವಿಂಟಿ ರೋಫೆನ್ ಅವರನ್ನು 6-2 ರಿಂದ ಸೋಲಿಸಿದರು.ಲೊವ್ಲಿನಾ ಬೊರ್ಗೊಹೈನ್ಬಾಕ್ಸಿಂಗ್: ಲೊವ್ಲಿನಾ ಬೊರ್ಗೊಹೈನ್ ಕ್ವಾರ್ಟರ್ ಫೈನಲ್‌ಗೆ ಪ್ರವೇಶಭಾರತದ ಬಾಕ್ಸರ್ ಲೊವ್ಲಿನಾ ಬೊರ್ಗೊಹೈನ್ ಅವರು ಪ್ಯಾರಿಸ್ 2024ರ ಒಲಿಂಪಿಕ್ಸ್‌ನಲ್ಲಿ ತಮ್ಮ ಅಭಿಯಾನವನ್ನು ಪ್ರಬಲವಾಗಿ ಪ್ರಾರಂಭಿಸಿದ್ದು ಕ್ವಾರ್ಟರ್ ಫೈನಲ್‌ಗೆ ಪ್ರವೇಶಿಸಿದ್ದಾರೆ. ಬುಧವಾರ ನಡೆದ ಮಹಿಳೆಯರ 75 ಕೆಜಿ ವಿಭಾಗದ 16ನೇ ಸುತ್ತಿನ ಪಂದ್ಯದಲ್ಲಿ ಅವರು ನಾರ್ವೆಯ ಸುನ್ನಿವಾ ಹಾಫ್‌ಸ್ಟೆಡ್ ಅವರನ್ನು 5:0 ಅಂಕಗಳಿಂದ ಸೋಲಿಸಿದರು.ಟೇಬಲ್ ಟೆನಿಸ್: ಶ್ರೀಜಾ ಅಕುಲಾ ಪ್ರೀ ಕ್ವಾರ್ಟರ್ ಫೈನಲ್ ಗೆಪ್ಯಾರಿಸ್ 2024ರ ಒಲಿಂಪಿಕ್ಸ್‌ನ ಟೇಬಲ್ ಟೆನಿಸ್ ಪಂದ್ಯದ ಮಹಿಳೆಯರ ಸಿಂಗಲ್ಸ್ ಸುತ್ತಿನಲ್ಲಿ ಸಿಂಗಾಪುರದ ಪ್ಯಾಡ್ಲರ್ ಝೆಂಗ್ ಜಿಯಾನ್ ಅವರ ಸವಾಲನ್ನು ಭಾರತದ ಶ್ರೀಜಾ ಅಕುಲಾ ಜಯಿಸಿದ್ದಾರೆ. ನಂತರದ ದಿನದಾಟದಲ್ಲಿ ಅವರು ದೇಶವಾಸಿ ಮನಿಕಾ ಬಾತ್ರಾ ಅವರೊಂದಿಗೆ ಪ್ರಿ-ಕ್ವಾರ್ಟರ್ ಫೈನಲ್ ತಲುಪಿದ್ದಾರೆ. ದಕ್ಷಿಣ ಪ್ಯಾರಿಸ್ ಅರೆನಾದಲ್ಲಿ ಇಂದು 51 ನಿಮಿಷಗಳ ಕಾಲ ನಡೆದ ಪಂದ್ಯದಲ್ಲಿ ಭಾರತದ ಅಗ್ರ ಶ್ರೇಯಾಂಕದ ಸಿಂಗಲ್ಸ್ ಆಟಗಾರ್ತಿ ಅಕುಲಾ 9-11, 12-10, 11-4, 11-5, 10-12, 12-10 ಸೆಟ್‌ಗಳಿಂದ ಗೆದ್ದರು.ಬ್ಯಾಡ್ಮಿಂಟನ್: ಜೊನಾಥನ್ ಕ್ರಿಸ್ಟಿ ಅವರನ್ನು ಸೋಲಿಸಿ 16ರ ಸುತ್ತಿಗೆ ಪ್ರವೇಶಿಸಿದ ಲಕ್ಷ್ಯ ಸೇನ್ಭಾರತದ ಬ್ಯಾಡ್ಮಿಂಟನ್ ತಾರೆ ಲಕ್ಷ್ಯ ಸೇನ್ ಅವರು ಪ್ಯಾರಿಸ್ 2024ರ ಒಲಿಂಪಿಕ್ಸ್‌ನ ಪುರುಷರ ಸಿಂಗಲ್ಸ್ ಗ್ರೂಪ್ ಎಲ್ ಪಂದ್ಯದಲ್ಲಿ ಇಂಡೋನೇಷ್ಯಾದ ಜೊನಾಥನ್ ಕ್ರಿಸ್ಟಿ ಅವರನ್ನು 21-18, 21-12 ರಿಂದ ಸೋಲಿಸಿದರು. ಸಮ್ಮರ್ ಗೇಮ್ಸ್‌ನಲ್ಲಿ ಶ್ರೇಯಾಂಕ ರಹಿತರಾದ ಸೇನ್, ಬುಧವಾರ ಲಾ ಚಾಪೆಲ್ಲೆ ಅರೆನಾದಲ್ಲಿ ಮೂರನೇ ಶ್ರೇಯಾಂಕದ ಕ್ರಿಸ್ಟಿ ಅವರನ್ನು 50 ನಿಮಿಷಗಳಲ್ಲಿ ಸೋಲಿಸುವ ಮೂಲಕ ಪ್ರಿ-ಕ್ವಾರ್ಟರ್‌ಫೈನಲ್‌ನಲ್ಲಿ ತಮ್ಮ ಸ್ಥಾನವನ್ನು ಕಾಯ್ದಿರಿಸಿದರು.- !! 😱#Cheer4Bharat #Sports18 #👇🏻://./# #OlympicsOnSports18 #Cheer4India # #Paris2024 ../vu8rSfotqsಶೂಟಿಂಗ್: 50 ಮೀಟರ್ ರೈಫಲ್ ನಲ್ಲಿ ಫೈನಲ್ ಗೆ ಸ್ವಪ್ನಿಲ್ ಕುಸಾಲೆಬುಧವಾರ ನಡೆದ ಪ್ಯಾರಿಸ್ 2024ರ ಒಲಿಂಪಿಕ್ಸ್‌ನಲ್ಲಿ ಭಾರತದ ಶೂಟರ್‌ಗಳಾದ ಐಶ್ವರ್ಯ ಪ್ರತಾಪ್ ಸಿಂಗ್ ತೋಮರ್ ಮತ್ತು ಸ್ವಪ್ನಿಲ್ ಕುಸಾಲೆ ಪುರುಷರ 50 ಮೀ 3 ಸ್ಥಾನಗಳ ಅರ್ಹತಾ ಸುತ್ತಿನಲ್ಲಿ ಸ್ಪರ್ಧಿಸಿದರು. ಚೊಚ್ಚಲ ಒಲಿಂಪಿಕ್ಸ್ ಪಂದ್ಯದಲ್ಲಿ ಕುಸಾಲೆ 590-38x ಸ್ಕೋರ್‌ನೊಂದಿಗೆ ಏಳನೇ ಸ್ಥಾನ ಪಡೆಯುವ ಮೂಲಕ ಫೈನಲ್‌ಗೆ ತಲುಪಿದರು. ಆದರೆ ಪ್ರತಾಪ್ ಸಿಂಗ್ ತೋಮರ್ ಒಟ್ಟು 589-33x ನೊಂದಿಗೆ 11ನೇ ಸ್ಥಾನ ಪಡೆದಿದ್ದು ಕ್ರೀಡಾಕೂಟದಿಂದ ಹೊರಬಿದ್ದಿದ್ದಾರೆ.ಬ್ಯಾಡ್ಮಿಂಟನ್: ಪ್ರೀ ಕ್ವಾರ್ಟರ್‌ ತಲುಪಿದ ಪಿವಿ ಸಿಂಧುಭಾರತದ ಬ್ಯಾಡ್ಮಿಂಟನ್ ತಾರೆ ಪಿವಿ ಸಿಂಧು ಅವರು ಬುಧವಾರ ನಡೆದ ಪ್ಯಾರಿಸ್ 2024 ಒಲಿಂಪಿಕ್ಸ್‌ನ ಮಹಿಳೆಯರ ಸಿಂಗಲ್ಸ್ ಎಂ ಗುಂಪಿನ ಪಂದ್ಯದಲ್ಲಿ ಎಸ್ಟೋನಿಯಾದ ಕ್ರಿಸ್ಟಿನ್ ಕುಬಾ ಅವರನ್ನು 21-5, 21-10 ರಿಂದ ಸೋಲಿಸಿದರು. ಇಂದಿನ ಗೆಲುವಿನೊಂದಿಗೆ ಭಾರತದ ಬ್ಯಾಡ್ಮಿಂಟನ್ ಆಟಗಾರ್ತಿ 16ರ ಸುತ್ತಿನಲ್ಲಿ ಸ್ಥಾನ ಪಡೆದುಕೊಂಡಿದ್ದಾರೆ. ಪ್ರಸ್ತುತ ವಿಶ್ವ ಶ್ರೇಯಾಂಕದಲ್ಲಿ 13ನೇ ಸ್ಥಾನದಲ್ಲಿರುವ ಸಿಂಧು, ವಿಶ್ವದ ನಂ. 73 ಕುಬಾ ವಿರುದ್ಧ ಮೊದಲ ಪಂದ್ಯವನ್ನು ಪ್ರಾರಂಭಿಸಲು ಸತತ ಎಂಟು ಅಂಕಗಳನ್ನು ಗಳಿಸಿದರು. ಎಸ್ಟೋನಿಯಾದ ಷಟ್ಲರ್ ಎರಡನೇ ಗೇಮ್ ನಲ್ಲಿ ದಿಟ್ಟ ಹೋರಾಟ ನಡೆಸಿದರೂ ಸಿಂಧು ಅವರ ಆಕ್ರಮಣಕ್ಕೆ ಸಾಟಿಯಾಗಲಿಲ್ಲ. ಎರಡು ಬಾರಿ ಒಲಿಂಪಿಕ್ ಪದಕ ವಿಜೇತೆ ಸಿಂಧು 34 ನಿಮಿಷಗಳಲ್ಲಿ ಪಂದ್ಯವನ್ನು ಗೆದ್ದರು. 😎 -! #Sports18 # 👇🏻://./#Cheer4Bharat # # #OlympicsonSports18 # #Paris2024 ../MoLbs5uedT